‘પાસ’ના રાજકોટ કન્વીનર બ્રિજેશ પટેલ કહે છે, “કેટલાક પાટીદાર યુવાનોમાં શરૂઆતમાં ઉશ્કેરાટ હતો પણ અમે દરેકને શાંતિ જાળવવા કહ્યું હતું. જેના કારણે સૌરાષ્ટ્રમાં આંદોલને હિંસક વળાંક લીધો નથી તે દરેક માટે રાહત રૂપ છે.” ગુજરાત બંધના એલાનને ખૂબ જ મંદ પ્રતિસાદ મળ્યો હતો. અફવાઓને અને આશંકાઓને વધુ વેગ ન મળે તે માટે અમદાવાદ, મહેસાણા, સુરત અને રાજકોટમાં મોબાઈલ ઈન્ટરનેટ અને એસએમએસ સેવાઓ બંધ કરવામાં આવી હતી. આ લખાઈ રહ્યું છે ત્યારે મંગળવારની મોડી સાંજ સુધી ધરપકડ કરાયેલા નેતાઓ હજુ જેલમાં જ છે.